มีตกขาวสีน้ำตาลแรกๆก็เป็นสีน้ำตาลอ่อนปนสีขาวมาบ้างหลายๆวันผ่านมาเริ่มเป็นสีน้ำตาลเข้มมีกลิ่น อยากทราบว่าจะเป็นอะไรไหมคะ มียาแนะนำให้ทานหรือเปล่าค่ะ
สวัสดีค่ะ ตกขาวสีน้ำตาลดังกล่าว หากออกในช่วงระหว่างรอบประจำเดือน อาจเป็น1.ตกขาวที่ผิดปกติ เช่น เกิดการติดเชื้อในช่องคลอด หรือมีมดลูกอักเสบซึ่งมักมีอาการอื่นๆ ร่วมด้วย เช่น ปวดท้องน้อย เจ็บขณะมีเพศสัมพันธ์ ปัสสาวะแสบขัด หรืออาจมีไข้ได้2.เป็นเลือดไหลจากช่องคลอดที่ผิดปกติและปนมากับตกขาว ได้แก่- ผลข้างเคียงจากการใช้ยาคุมกำเนิดชนิดต่างๆ รวมถึงยาสตรี ยาสมุนไพร อาหารเสริมต่างๆ เป็นต้น- มีความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้น- มีโรคทางกายอื่นๆ เช่น เกร็ดเลือดต่ำ มีภาวะไทรอยด์ฮอร์โมนต่ำ เป็นต้นแนะนำว่าหากยังมีตกขาวสีน้ำตาลดังกล่าวออกมาเรื่อยๆ หรือมีเลือดออกกะปริดกะปรอยระหว่างรอบเดือน หรือมีอาการปวดท้องน้อยบ่อยๆ ควรไปพบสูติ-นรีแพทย์เพื่อตรวจหาสาเหตุ และจะได้รับการรักษาตามสาเหตุค่ะ